internet vaartha 245 Views
బెంగళూరు : వన్‌ మెన్‌ షోతో రాయల్‌ చాలెంజర్స్‌ బెంగళూరును ఐపిఎల్‌-9లో ఫైనల్‌కు చేర్చాడు డివిలియర్స్‌.కాగా 29 పరుగులకే 5 వికెట్లు కోల్పోయి కష్టాల్లో ఉన్న జట్టును ఆదుకుని 47 బంతుల్లో 5 బౌండరీలు,5 సిక్సర్లు బాది 79 పరుగులతో చివరి వరకూ నిలిచి ఒత్తిడిని జయించాడు.గుజరాత్‌ లయన్స్‌ను ఓడించి తన జట్టు బెంగళూరును ఫైనల్‌కు చేరేలా చేయడంతో చాలా ఆనందంగా ఉందన్నాడు.అయితే ఫైనల్‌కు చేరడం తనకు చాలా గొప్ప విషయమని డివిలియర్స్‌ అభిప్రాయం వ్యక్తం చేశాడు. కాగా తమ జట్టు బౌలింగ్‌ చేస్తున్నప్పుడు పిచ్‌ చాలా ఫన్నీగా ఉందని, ప్రత్యర్థి స్కోరు 160 దాటితే కష్టమని భావించినట్లు పేర్కొన్నాడు. తన కెరీర్‌లో ఎక్కువ  ఫైనల్‌ మ్యాచ్‌లు ఆడలేదని,అందుకే ప్రస్తుతం ఆడబోయే ఫైనల్‌ తనకు చాలా విలువైనదని,బెంగళూరు తరపున ఆరేళ్లుగా ఆడుతున్నా ఫైనల్‌ మ్యాచ్‌ మాత్రం ఆడలేదని,ప్రస్తుతం తనకు ఆ గౌరవం దక్కుతుందన్నాడు. గుజరాత్‌పై ఇన్నింగ్స్‌ బెస్ట్‌ ఇన్నింగ్స్‌ అని భావిస్తున్నారా? అని మీడియా ప్రశ్నించగా టీమ్‌ విజయానికి తోడ్పడితే తన ప్రతి ఇన్నింగ్స్‌ విలువైనదేనని పేర్కొన్నాడు.గణాంకాల గురించి అసలు పట్టించుకోనన్నాడు.సెంచరీలు,హాఫ్‌ సెంచరీల గురించి ఆలోచించనని,అవి కేవలం అంకెలు మాత్రమేనని డివిలియర్స్‌ వివరించాడు.ఫైనల్‌లో ఏం జరుగుతుందో చెప్పలేం,కానీ టీమ్‌ స్పిరిట్‌ బాగుందని సహచరులను ప్రశంసించాడు.